**Ministru kabineta rīkojuma projekta „Par Latvijas – Lietuvas - Baltkrievijas pārrobežu sadarbības programmas 2014.–2020. gadam projektu Eiropas Kaimiņattiecību instrumenta ietvaros” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Pamatojoties uz Ministru kabineta 2013.gada 22.novembra rīkojuma Nr.561 „Par uzdevumiem Eiropas Savienības strukturālo un investīciju fondu mērķa „Eiropas teritoriālā sadarbība” 2014.-2020.gada plānošanas periodam vadības, uzraudzības un kontroles sistēmas ieviešanai”” (turpmāk – MK rīkojums Nr.561) 2.3.2. apakšpunktā doto uzdevumu, Vides aizsardzības un reģionālās attīstības ministrija (turpmāk – VARAM) ir sagatavojusi iesniegšanai Ministru kabinetā (turpmāk – MK) Latvijas – Lietuvas – Baltkrievijas pārrobežu sadarbības programmas 2014.-2020.gadam Eiropas Kaimiņattiecību instrumenta ietvaros (turpmāk – Programma projektu) turpmākai virzībai apstiprināšanai Eiropas Komisijā (turpmāk – EK) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Programma tiks īstenota Eiropas Strukturālo un investīciju fondu mērķa „Eiropas teritoriālā sadarbība” (turpmāk – ETS) ietvaros un tiks finansēta no Eiropas Reģionālā attīstības fonda (turpmāk – ERAF) un Eiropas Kaimiņattiecību (turpmāk – EKI) instrumenta līdzekļiem.Programma ir izstrādāta atbilstoši:1. Eiropas Komisijas 2014.gada 8.oktobra īstenošanas lēmumam C(2014)7172 par programmēšanas dokumenta par Eiropas Savienības atbalstu Eiropas Kaimiņattiecību instrumenta pārrobežu sadarbībai laika posmā no 2014. līdz 2020.gadam apstiprināšanu;
2. Eiropas Parlamenta un Padomes 2013.gada 17.decembra Regulai (ES) Nr.1299/2013 par īpašiem noteikumiem par atbalstu no Eiropas Reģionālās attīstības fonda saistībā ar mērķi „Eiropas teritoriālā sadarbība” (turpmāk – Regula (ES) Nr.1299/2013);
3. Eiropas Parlamenta un Padomes 2014.gada 11.marta Regulai (ES) Nr.232/2014, ar ko izveido Eiropas kaimiņattiecību instrumentu;
4. Eiropas Komisijas 2014.gada 18.augusta īstenošanas Regulai (ES) Nr.897/2014, ar ko paredz īpašus noteikumus to pārrobežu sadarbības programmu īstenošanai, kuras finansē saskaņā ar Eiropas Parlamenta un Padomes Regulu (ES) Nr.232/2014, ar ko izveido Eiropas kaimiņattiecību instrumentu;
5. ES Stratēģijai „Eiropa 2020” gudrai, ilgtspējīgai un

integrējošai izaugsmei;6)ES Stratēģijai Baltijas jūras reģionam;7) nacionālajiem plānošanas dokumentiem (Latvijas gadījumā - ar Latvijas Nacionālo attīstības plānu 2014.–2020. gadam).2012.gadā tika uzsākts Programmas sagatavošanas process – tika izveidota Apvienotā Programmēšanas komiteja (turpmāk – APK), kuras sastāvā tika nominēti par ETS programmu sagatavošanu nacionālo atbildīgo iestāžu un Programmas attiecināmās teritorijas reģionu pārstāvji no Latvijas, Lietuvas un Baltkrievijas. Laikā no 2012. līdz 2015.gada aprīlim notikušas 9 APK sanāksmes, kurās tika diskutēts un pieņemti lēmumi gan par Programmas saturu, gan par Programmas ieviešanas aspektiem.Saskaņā ar MK 2013.gada 22.novembra rīkojuma Nr.561 „Par uzdevumiem Eiropas Savienības strukturālo un investīciju fondu mērķa „Eiropas teritoriālā sadarbība” 2014.-2020.gada plānošanas periodam vadības, uzraudzības un kontroles sistēmas ieviešanai” 1.punktu VARAM noteikta par nacionālo atbildīgo iestādi (turpmāk – NAI) ETS mērķa programmu politikas izstrādei un koordinēšanai Latvijā.Programmas projektam tika veikts stratēģiskais ietekmes uz vidi novērtējums. Sākotnējo (ex-ante) novērtējumu veiks EK.Latvijas intereses Programmas izstrādes laikā tika pārstāvētas un aizstāvētas APK sanāksmēs atbilstoši 2013.gada 26.martā Ministru kabinetā apstiprinātai Latvijas pozīcijai Nr.1 „Par Latvijas, Lietuvas un Baltkrievijas pārrobežu sadarbības programmu 2014.-2020.gadam Eiropas Kaimiņattiecību instrumenta ietvaros” un 2013.gada 31.oktobrī apstiprinātai Latvijas pozīcijai Nr.1 „Par Eiropas Savienības strukturālo un investīciju fondu Eiropas Teritoriālās sadarbības mērķa finansējuma sadalījumu pa programmām 2014.-2020.gada plānošanas periodā ”.2015.gada aprīlī APK apstiprināja Programmas projektu, kas kopā ar stratēģiskā ietekmes uz vidi novērtējuma ietvaros izstrādāto Vides pārskata projektu tika nodots publiskajai apspriešanai. Latvijā Programmas projekta un Vides pārskata projekta publiskā apspriešana norisinājās laikā no 2015.gada 24.aprīļa līdz 2015.gada 3.jūnijam, savukārt sabiedriskās apspriedes sanāksme tika organizēta 2015.gada 12.maijā Rēzeknē.Balstoties uz publiskajās apspriedēs Latvijā un Lietuvā saņemtajiem komentāriem, kā arī Latvijas nacionālās apstiprināšanas procedūras ietvaros saņemtajiem komentāriem, Programmas projekts tiek precizēts un sagatavota Programmas gala versija.Programmā iesaistītās valstis ir vienojušās, ka programmas ietvaros tiks atbalstīti šādi prioritārie virzieni: pieejas sabiedriskajiem pakalpojumiem uzlabošana mazaizsargātajām sociālajām grupām; nodarbinātības stimulēšana, veicinot uzņēmējdarbību un inovācijas; vietējo un reģionālo institūciju kapacitātes paaugstināšana kopīgu problēmu risināšanai; sabiedrības stiprināšana; kultūras un vēstures mantojuma un tradicionālo prasmju veicināšana un saglabāšana; robežšķērsošanas efektivitātes palielināšana.Programmas īstenošanai tiks izmantota šāda pārvaldības struktūra:* Vadošā iestāde, kas pildīs arī Sertifikācijas iestādes funkcijas (izvietota Lietuvā, Iekšlietu ministrija);
* Revīzijas iestāde (izvietota Lietuvā, Iekšlietu ministrija);
* Apvienotais tehniskais sekretariāts (izvietots Lietuvā, Iekšlietu ministrija);
* Apvienotā uzraudzības komiteja (partnervalstu koleģiāla Programmas institūcija, kuras lēmumi tiek pieņemti starpvalstu līmenī, kas atbild par programmas īstenošanas uzraudzību, darbojas saskaņā ar tās apstiprināto nolikumu un pilda Regulas Nr.897/2014 24.pantā noteiktās funkcijas.

Programmas vadības un kontroles sistēmas apraksts, tai skaitā, par Programmas ieviešanu, pārvaldības struktūru, pienākumiem un tiesībām, kā arī Programmā iesaistīto valstu saistībām, projektu atlasi, lēmumu pieņemšanas procesu, sūdzību izskatīšanas kārtību, projektu uzraudzību un citiem jautājumiem, kas saistīti ar Programmas ieviešanu, ir sniegts Programmas 8.nodaļā „Programmas īstenošanas noteikumi”.Papildus Programmai tiks izstrādāta Programmas rokasgrāmata, kas ir galvenais vadlīniju dokuments projektu izstrādātājiem un ieviesējiem. Programmas rokasgrāmatu izstrādā Programmas Apvienotais tehniskais sekretariāts un apstiprina Programmas Apvienotā uzraudzības komiteja. Programmas rokasgrāmata sniedz detalizētu informāciju par projektu pieteikumu sagatavošanu, īstenošanu, uzraudzību, atskaitīšanos un projektu noslēgšanu attiecīgajā Programmā. Programmas rokasgrāmata var tikt aktualizēta līdzko rodas būtiskas izmaiņas Programmas ieviešanas sistēmā.Savukārt, līdz ko lēmums par finansējuma piešķiršanu ir pieņemts Apvienotajā uzraudzības komitejā, tiek slēgts līgums starp Programmas Vadošo iestādi un projekta atbalsta saņēmēju, kas nosaka pušu tiesības un pienākumus, kā arī veicamās aktivitātes, finansēšanas nosacījumus, atskaitīšanās kārtību utt. 2014.–2020.gadā Latvija ieviesīs darbības programmu “Izaugsme un nodarbinātība” atbalstam no Eiropas Reģionālas attīstības fonda, Kohēzijas fonda, Eiropas Sociālā Fonda un finansējuma Jaunatnes nodarbinātības iniciatīvai saskaņā ar mērķi “Investīcijas izaugsmei un nodarbinātībai”. Daži pieminētās darbības programmas specifiskie atbalsta mērķi (turpmāk – SAM) tematiski daļēji pārklājas ar Programmas ietvaros izvirzītajām prioritātēm, taču šīs aktivitātes tiks veiktas vienas valsts teritorijā un tieksies sasniegt nacionāla līmeņa mērķus. Turpretī Programma atbalstīs tikai tās aktivitātes, kurām būs pārrobežu ietekme.Tomēr sinerģija ir jānodrošina ar šādiem darbības programmas “Izaugsme un nodarbinātība” SAM, ar kuriem iespējama pārklāšanās Programmas tematisko mērķu ietvaros:* 1. programmas projekta 1.2.prioritātei “Nodarbinātības stimulēšana, veicinot uzņēmējdarbību un inovācijas” un DP 3.1.1.SAM “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs”, kura ietvaros arī ir paredzēts veicināt uzņēmējdarbību;
	2. programmas projekta 3.1.prioritātei “Kultūras un vēstures mantojuma un tradicionālo prasmju veicināšana un saglabāšana” un DP 5.5.1.SAM  “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus”, kura ietvaros tiks atbalstīta uz attīstības programmām balstīta nozīmīgu kultūras un dabas mantojuma objektu un saistītās infrastruktūras atjaunošana, pārbūve un restaurācija, jaunas infrastruktūras būvniecība, ar mērķi pilnveidot kultūras un dabas mantojuma objektā nodrošinātos pakalpojumus, kā arī jaunu pakalpojumu izveide, dabas un kultūras mantojuma objektu sasniedzamības uzlabošana un kultūras mantojuma izpēte;
	3. programmas projekta 4.1.prioritātei “Robežšķērsošanas efektivitātes uzlabošana” un DP 6.1.5.SAM “Valsts galveno autoceļu segu pārbūve, nestspējas palielināšana”, kura ietvaros plānots atbalsts valsts galveno autoceļu TEN-T tīklā pārbūvei, virsmas nestspējas stiprināšanai, vienlaikus īstenojot ceļu satiksmes drošības uzlabošanu;
	4. programmas projekta 4.1.prioritātei “Robežšķērsošanas efektivitātes uzlabošana” un DP 6.3.1.SAM “Palielināt reģionālo mobilitāti, uzlabojot valsts reģionālo autoceļu kvalitāti”, kura ietvaros plānots atbalsts valsts reģionālo autoceļu, kas savieno starptautiskas, nacionālas un reģionālas nozīmes attīstības centrus ar TEN-T autoceļu tīklu, pārbūvei;
	5. programmas projekta 1.2.prioritātei “Nodarbinātības stimulēšana, vecinot uzņēmējdarbību un inovācijas” un DP 7.2.1.SAM “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros”, kura ietvaros plānoti darba meklēšanas atbalsta pasākumi, konkurētspējas paaugstināšanas pasākumi, karjeras konsultācijas, aktīvās darba tirgus politikas pasākumu īstenošana, darbavieta pirmās darba pieredzes iegūšanai, subsidētās darbavietas īpaši nelabvēlīgā situācijā esošiem jauniešiem, atbalsts pašnodarbinātības vai saimnieciskās darbības uzsākšanai, sākotnējās profesionālās izglītības programmu īstenošana;
	6. programmas projekta 1.2.prioritātei “Nodarbinātības stimulēšana, vecinot uzņēmējdarbību un inovācijas” un DP 7.3.2.SAM “Paildzināt gados vecāku nodarbināto darbspēju saglabāšanu un nodarbinātību”, kura ietvaros plānots atbalsts gados vecāku nodarbināto spēju, prasmju un veselības stāvokļa novērtēšanai, cilvēkresursu attīstības plānošanai, informatīvi konsultatīvs atbalsts darba devējiem, lai sekmētu gados vecāku cilvēku ilgāku palikšanu darba tirgū (veselīgas novecošanās, drošu darba metožu, elastīgu darba formu, personāla politikas un karjeras plānošanas u.c. jautājumos), prasmju pilnveidošanas pasākumi, darba vides novērtēšana un darba vietas pielāgošana;
	7. programmas projekta pirmā tematiskā mērķa “Sociālās iekļaušanas veicināšana un cīņa pret nabadzību ” un DP 8.3.1.SAM “Attīstīt kompetenču pieejā balstītu vispārējās izglītības saturu” 8.3.1.1. pasākumam “Kompetenču pieejā balstīta vispārējās izglītības satura aprobācija un ieviešana”, kura ietvaros plānots kompetenču pieejā pilnveidot vispārējās izglītības (t.sk. pirmsskolas, speciālās un iekļaujošās izglītības) satura aprobācija, metodiku un mācību līdzekļu, t.sk. digitālo, izstrāde un aprobācija;
	8. programmas projekta pirmā tematiskā mērķa “Sociālās iekļaušanas veicināšana un cīņa pret nabadzību” un DP 8.4.1.SAM “Pilnveidot nodarbināto personu profesionālo kompetenci”, kura ietvaros plānots atbalsts nodarbināto un bezdarba riskam pakļauto iedzīvotāju profesionālās kompetences pilnveidei un neformālās izglītības programmu apguvei, t.sk., darba vajadzībām nepieciešamo e-prasmju apguvei, kā arī karjeras konsultēšanas pakalpojumiem, lai savlaicīgi novērstu darbaspēka kvalifikācijas neatbilstību darba tirgus pieprasījumam, veicinātu strādājošo konkurētspēju un darba produktivitātes pieaugumu atbilstoši darba tirgus prasībām;
	9. programmas projekta 1.2.prioritātei “Nodarbinātības stimulēšana, vecinot uzņēmējdarbību un inovācijas” un DP 8.5.1.SAM “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā”, kura ietvaros plānots atbalsts darba vidē balstītu mācību pie darba devēja un māceklības pie amata meistara vai uzņēmumā īstenošanai profesionālajā izglītībā un atbalsts uzņēmējam par darba vidē balstītu mācību nodrošināšanu, kā arī atbalsts kvalifikācijas prasībām atbilstošu praktisko mācību un mācību prakses īstenošanai pie darba devēja vai sadarbībā ar uzņēmēju profesionālās vidējās un arodizglītības programmu apguvei;
	10. programmas projekta 1.2.prioritātei “Nodarbinātības stimulēšana, vecinot uzņēmējdarbību un inovācijas” un DP 9.1.1.SAM “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3.pasākumam “Atbalsts sociālajai uzņēmējdarbībai”, kura ietvaros plānoti sociālās uzņēmējdarbības atbalsta sistēmu veidošanas pasākumi, sociālās uzņēmējdarbības atbalsta sistēmas izstrāde, sociālās uzņēmējdarbības atbalsta sistēmas ieviešana, pasākuma starprezultātu novērtēšana un priekšlikumu izstrāde tiesiskā ietvara un atbalsta pilnveidošanai;
	11. programmas projekta 1.1.prioritātei “Pieejas sabiedriskajiem pakalpojumiem uzlabošana mazaizsargātajām sociālajām grupām” un DP 9.2.1.SAM “Paaugstināt sociālo dienestu darba efektivitāti, darbinieku profesionalitāti un starpinstitucionālo sadarbību darbam ar riska situācijā esošām personām”, kura ietvaros plānota profesionālās kompetences pilnveide un supervīzijas nodrošināšana sociālā darba speciālistiem, metodiku izstrāde sociālajiem darbiniekiem darbam ar klientu mērķgrupām, kā arī sociālo darbinieku apmācība šo metodiku ieviešanai darbā ar klientiem, sociālo dienestu vadības kvalitātes modeļa izstrāde, vadības kvalitātes procesu pašvaldību sociālajos dienestos apraksta izstrāde, sociālā darba prakses pašvaldību sociālajā dienestā satura izstrāde, starpinstitucionālās un starpprofesionālās sadarbības mehānismu izstrāde sociālo gadījumu vadībai, sociālā darba prakses slodzes kritēriju un rezultatīvo rādītāju pašvaldību sociālajos dienestos izstrāde, metodiskā atbalsta nodrošināšana sociālā darba speciālistiem, sociālā darba kopienā attīstība un pilotprojekta īstenošana;
	12. programmas projekta 1.1.prioritātei “Pieejas sabiedriskajiem pakalpojumiem uzlabošana mazaizsargātajām sociālajām grupām” un DP 9.2.2.SAM “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem”, kura ietvaros plānota plānošanas reģionu deinstitucionalizācijas plānu izstrāde, ilgstošas aprūpes institūciju un bērnu centru reorganizācijas plānu izstrāde, valsts ilgstošas aprūpes institūciju klientu sagatavošana pārejai uz dzīvi sabiedrībā, sabiedrībā balstītu pakalpojumu izveide un nodrošināšana personu ar garīga rakstura traucējumiem neatkarīgai dzīvei sabiedrībā, sociālās aprūpes un rehabilitācijas pakalpojumi bērniem ar invaliditāti un viņu ģimenes locekļiem, speciālistu apmācība sabiedrībā balstītu pakalpojumu sniegšanai.

Sinerģijas nodrošināšanai starp Eiropas Savienības programmām un nacionālajām interesēm, NAI darbu atbalstīs izveidotā Nacionālā apakškomiteja (turpmāk – NAK), kuras sastāvā būs Latvijas Republikas Finanšu ministrijas, Ārlietu ministrijas, Ekonomikas ministrijas, Iekšlietu ministrijas, Izglītības un zinātnes ministrijas, Kultūras ministrijas, Labklājības ministrijas, Satiksmes ministrijas, Tieslietu ministrijas, Veselības ministrijas, Vides aizsardzības un reģionālās attīstības ministrijas, Zemkopības ministrijas, Pārresoru koordinācijas centra un plānošanas reģionu pārstāvji, kā arī sociālekonomisko partneru – Latvijas Pašvaldību savienības, Latvijas Lielo pilsētu asociācijas, Latvijas Darba devēju konfederācijas un Latvijas Tirdzniecības un rūpniecības kameras – pārstāvji. (Partnerības līguma Eiropas Savienības fondu 2014. – 2020.gada plānošanas periodam 388.punkts (apstiprināts ar Ministru kabineta 2014.gada 2.janvāra rīkojumu Nr.1)). Programmas 8.sadaļā „Programmas īstenošanas noteikumi” un 9.sadaļā „Koordinācija” aprakstīts mehānisms kā nacionālā apakškomiteja nodrošinās padomdevēja funkcijas sinerģijai un nepārklāšanās ar citiem ES fondiem pirms Apvienotās Uzraudzības komitejas lēmuma par projektu apstiprināšanu pieņemšanas.NAK struktūra ļauj koordinēt nacionālo un reģionālo interešu ievērošanu ETS programmu projektos, kā arī apliecināt, vai pieteikto projektu plānotās aktivitātes iepriekš nav saņēmušas finansējumu no citu nacionālo vai ārvalstu finanšu instrumentu līdzekļiem.MK rīkojuma projekts izstrādāts, lai nacionālajā līmenī atbalstītu Programmas projekta turpmāku virzību apstiprināšanai EK.Programmas darba valoda ir angļu valoda. Visu dokumentu oriģināli, kas nepieciešami Programmas iesniegšanai EK, tai skaitā Programmas dokuments, ir angļu valodā. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK rīkojuma projekts ietekmē finansējuma saņēmējus (publisko vai privāto tiesību juridiskās personas), kurus šajā tiesību akta izstrādes posmā nav iespējams noteikt. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām rīkojuma projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav iespējams precīzi noteikt. |
| 4. | Cita informācija | Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (euro) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu | izmaiņas,salīdzinot arkārtējo (2015)gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **0** | **0** | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | Nav precīzi aprēķināms | Nav precīzi aprēķināms | Nav precīziaprēķināms |
| 1.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīziaprēķināms |
| **2. Budžeta izdevumi:** | **0** | **0** | Nav precīzi aprēķināms | Nav precīzi aprēķināms | Nav precīziaprēķināms |
| 2.1. valsts pamatbudžets | 0 | 0 | Nav precīzi aprēķināms | Nav precīzi aprēķināms | Nav precīziaprēķināms |
| 2.2. valsts speciālais budžets | 0 | 0 | Nav precīzi aprēķināms | Nav precīzi aprēķināms | Nav precīziaprēķināms |
| 2.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīziaprēķināms |
| **3. Finansiālā ietekme:** | 0 | 0 | Nav precīzi aprēķināms | Nav precīzi aprēķināms | Nav precīziaprēķināms |
| 3.1. valsts pamatbudžets | 0 | 0 | Nav precīzi aprēķināms | Nav precīzi aprēķināms | Nav precīziaprēķināms |
| 3.2. speciālais budžets | 0 | 0 | Nav precīzi aprēķināms | Nav precīzi aprēķināms | Nav precīziaprēķināms |
| 3.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīziaprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | Nav precīzi aprēķināms | Nav precīzi aprēķināms | Nav precīziaprēķināms |
| 5.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīziaprēķināms |
| 5.2. speciālais budžets | 0 | Nav precīzi aprēķināms | Nav precīzi aprēķināms | Nav precīziaprēķināms |
| 5.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīziaprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |  | Nav precīzi aprēķināms | Nav precīzi aprēķināms | Nav precīziaprēķināms |
| 7. Cita informācija | Programmas kopējais budžets ir 81 400 000 *euro*, no kuriem 74 000 000 *euro* ir Kopienas finansējums (ERAF un EKI). No Programmas Kopienas finansējuma 10% ir jāparedz Programmas administrēšanai. Turklāt abas ES dalībvalstis papildus līdzfinansē tehnisko palīdzību. 73 260 000 *euro* no kopējā Programmas budžeta tiks piešķirti 1. – 4.prioritātei, savukārt 8 140 000 *euro* – 5.prioritātei (tehniskā palīdzība). Lai nodrošinātu Programmas efektīvu pārvaldību un ieviešanu, papildus ES līdzfinansējumam Programmā iesaistītajām ES dalībvalstīm ir jānodrošina nacionālais līdzfinansējums Programmas Tehniskās palīdzības budžetam laikā no 2016.-2022.gadam. Latvijai nacionālā līdzfinansējuma kopējās iemaksas Programmas Tehniskās palīdzības budžetā jānodrošina 133 348,00 *euro* apmērā. Iemaksas Programmas Tehniskās palīdzības budžetam laikā no 2016.-2022.gadam tiks veiktas no VARAM apakšprogrammas 69.08.00 “Pārrobežu sadarbības programmu darbības nodrošināšana, projekti un pasākumi (2014-2020)”.Programmas līdzfinansējuma likme projektu partneriem ir 90% apmērā no projekta kopējiem attiecināmajiem izdevumiem. Ņemot vērā Programmas starptautisko raksturu un faktu, ka finansiālā ietekme uz valsts un pašvaldību budžetiem ir atkarīgā no Latvijas partneru kapacitātes un līdzdalības intensitātes programmas finansētajos projektos, šobrīd finansiālā ietekme nav precīzi aprēķināma.Papildus nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  |

 |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav attiecināms |
| 2. | Atbildīgā institūcija | Nav |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK rīkojuma projekts nodrošina Regulas (ES) Nr.897/2014 5.panta 1.punktā noteiktā izpildi. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 897/20145.panta 1.punktā | MK rīkojuma projekta 1.punkts. | Tiks ieviests pilnībā. | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav attiecināms. | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Latvijā Programmas projekta un Vides pārskata projekta publiskā apspriešana norisinājās laikā no 2015.gada 24.aprīļa līdz 2015.gada 3.jūnijam, savukārt sabiedriskās apspriedes sanāksme tika organizēta 2015.gada 12.maijā Rēzeknē. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK rīkojuma projekts neparedz jaunu valsts pārvaldes institūciju izveidi. Ministru kabineta rīkojuma projekts neparedz esošo valsts pārvaldes institūciju likvidāciju vai reorganizāciju. |
| 3. | Cita informācija | Nav |

Vides aizsardzības un reģionālās attīstības ministrs K.Gerhards

Vīza:

Vides aizsardzības un reģionālās attīstības ministrijas

valsts sekretārs G.Puķītis

08.06.2015.

3 233

Vita Prokopoviča

Attīstības instrumentu departamenta

Teritoriālās sadarbības nodaļas vecākā eksperte

67026471, vita.prokopovica@varam.gov.lv